Rendkívüli Tájékoztatás

A D.V.M. Construction Kft. (székhely: 1052 Budapest, Türr István utca 8.; Cg. 01-09-697535; továbbiakban: „Társaság”) a nyilvánosan forgalomba hozott értékpapírokkal kapcsolatos tájékoztatási kötelezettség részletes szabályairól szóló 24/2008. (VIII. 15.) PM rendelet 4. mellékletének 4.1. pontjára hivatkozással rendkívüli tájékoztatás keretében az alábbi információt teszi közzé:

A Társaság 2020. december 17-i tájékoztatásával összhangban és annak során hivatalosan közzétett Információs Dokumentum 5.4 pontjával összefüggésben az alábbiakról tájékoztatja a Tisztelt Befektetőket:

A D.V.M. Construction Fővállalkozó Korlátolt Felelősségű Társaság (cégjegyzékszám: 01-09-697535, adószám: 12667093-2-41, székhely: 1052 Budapest, Türr István utca 8.), mint átvevő társaság, továbbá a DVM DESIGN Tervezői, Kivitelezői, Kereskedelmi és Szolgáltató Korlátolt Felelősségű Társaság (cégjegyzékszám: 01-09-460650, adószám: 12045242-2-41, székhely: 1052 Budapest, Türr István utca 8.) és DVM Fővállalkozás Korlátolt Felelősségű Társaság (cégjegyzékszám: 01-09-302976, adószám: 26120249-2-41, székhely: 1052 Budapest, Türr István utca 8.), mint beolvadó társaságok 2020. szeptember 29. napján elhatározták a társaságok egyesülését a Polgári Törvénykönyvről szóló 2013. évi V. törvény XIII. fejezete alapján.

Az egyesülés módja: beolvadás, amely során a DVM DESIGN Tervezői, Kivitelezői, Kereskedelmi és Szolgáltató Korlátolt Felelősségű Társaság, valamint a DVM Fővállalkozás Korlátolt Felelősségű Társaság megszűnt, vagyonuk, illetve követeléseik és kötelezettségeik az átvevő D.V.M. Construction Fővállalkozó Korlátolt Felelősségű Társaságra, mint általános jogutódra szálltak át.

Az egyesülés hatálya 2021. január 1., azzal, hogy a beolvadó társaságok 2020. december 31-i fordulónappal olvadtak be az átvevő D.V.M. Construction Kft-be, mely társaság cégneve ugyanezen nappal DVM Group Kft.-re módosult.

A DVM Group Kft.

- Jegyzett tőkéje: 2021. január 1-én 100.000.000,- Ft, azaz egyszáz-millió forint,

- Tulajdonosai és azok részesedésének mértéke az alábbi:

o Kovács Attila – 54%

o Czár Balázs András – 18%

o Haberl Péter – 10%

o Massányi Tibor – 10%

o MV Development Limited – 8%

- Ügyvezetője: Czár Balázs András

- Cégvezetői (önálló aláírási joggal): Kovács Attila, Haberl Péter és Massányi Tibor.

A Társaság 2020. december 17-i tájékoztatásával összhangban és annak során hivatalosan közzétett Információs Dokumentum 13.19 pontjában meghatározott kovenánsok tekintetében eleget tett a h) pontban szereplő azon kitételnek, mely szerint a D.V.M. Construction Kft. és a DVM Fővállalkozás Kft. egyesülésének bejegyzésére irányuló kérelem legkésőbb 2020. december 31-ig benyújtásra kerül.

Budapest, 2021.01.04.

DVM Group Kft.